«Երբ առաջին անգամ էի այցելում Ջավախք, այնտեղ ոչ ոք վրացերեն չէր խոսում», կրկին վերադառնալով լեզվի խնդրին` ներկայացրել է Սաակաշվիլին իր զարմանքը Ախալաքալաքի դպրոցներից մեկում մարտի 25-ին տեղի ունեցած հանդիպմանը, մոռանալով նշել, որ խորհրդային ասված Վրաստանն այնքան անտարբեր էր Ջավախքի ու այնտեղ ապրող հայերի նկատմամբ, որ անգամ վրացերեն սովորելու խնդիր դրված չէր ու պահանջ էլ չկար: Ավելին, Ջավախքի դպրոցներում վրացերենի այնքան ուսուցիչ կար այդ ժամանակ, որքան, ասենք, հիմա Հայաստանում: